正多邊形

正多邊形係一種多邊形，條條邊一樣長，隻隻角一樣大。最少邊嘅一種係等邊三角形，之後到正方形、正五邊形、正六邊形，如此類推。固定周界之下，邊數趨向無限，就會變成圓形；固定邊長之下，邊數趨向無限，就會變成正無限邊形。狹義嚟講，正多邊形淨係指簡單多邊形，邊唔會穿過自己，角全部凸出。廣義嚟講，正多邊形嘅邊可以穿過自己，變到帶凹位嘅星形咁，例如係正五角星。

正多邊形有對稱嘅特性，有軸對稱，亦都有旋轉對稱，以抽象代數嘅語言嚟講，正n-邊形嘅對稱羣係二面體羣。

一般都唔會當正一邊形、正二邊形做正多邊形。

多邊形